**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

**Τηλ.: 6978520351, fax: 2674022211, web site:** [www.eakp.gr](http://www.eakp.gr)**, email:** info@eakp.gr

 **Αθήνα 21 Ιουλίου 2019**

**ΑΝΑΚΟΙΝΩΣΗ**

Με αφορμή την εκδήλωση της μεγάλης καταστροφικής πυρκαγιάς στον Κιθαιρώνα, στην οποία επεμβαίνουν και δεκάδες συνάδελφοι από απομακρυσμένες περιοχές εκτός Αττικής, έχει αναφερθεί το γεγονός ότι, την **Κυριακή 21 Ιουλίου 2019** διαμοιράστηκε διοικητική μέριμνα προς το προσωπικό με μεγάλη καθυστέρηση και ήταν ανεπαρκής. Συγκεκριμένα στις 12:30 το πρωί ένα τοστ και το βράδυ 21:00 δύο σουβλάκια με μικρές φέτες ψωμί και χωρίς νερό. Αργότερα κατά τις 22:00 μοιράστηκαν νερά που δεν έφτασαν για το σύνολο τον πυροσβεστών, γεγονός που δημιουργεί αυξημένους κινδύνους από την μη ικανοποιητική ενυδάτωση των συναδέλφων κάτω από τις δύσκολες συνθήκες που προσφέρουν τις υπηρεσίες τους.

Θεωρούμε ότι η πολιτική και φυσική ηγεσία θα πρέπει να λάβει σοβαρά υπόψη της τα προαναφερόμενα σοβαρά ζητήματα της **διοικητικής μέριμνας** και να ενεργήσει άμεσα ώστε να λυθεί το χρόνιο πρόβλημα της σίτισης των πυροσβεστών.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΣΕΤΩΝ**